Álvaro Odriozola

Álvaro Odriozola Arzalluz (1995-yil 14-dekabrda tugʻilgan) — ispaniyalik professional futbolchi, La Liganing „Real Madrid“ klubi va Ispaniya terma jamoasida oʻng qanot himoyachisi sifatida oʻynaydi. Uning asosiy pozitsiyasi qanot himoyachisi boʻlib, qanot yarimhimoyachisi sifatida ham oʻynay oladi.

Jamoalardagi faoliyati

Real Sociedad 

Basklar mamlakatining San-Sebastyan shahrida tugʻilgan Odriozola 2006-yili oʻn yoshida „Real Sociedad“ning yoshlar tarkibiga olingan. 2013-yil 1-sentabrda Segunda B divizioni doirasida zaxira jamoasi safida UD Las-Palmas Atletikoga qarshi safarda 3:0 hisobida magʻlubiyatga uchralgan bahsda debyutini amalga oshirdi va oʻsha oyda UEFA Yoshlar Ligasidagi bir nechta oʻyinlarda qatnashdi.

2017-yilning 16-yanvarida Carlos Martinez ham, Joseba Zaldua ham jarohat olgani uchun Odriozola oʻzining asosiy jamoasi va La Ligadagi debyutini safarda „Malaga“ga qarshi safarda 2:0 hisobida gʻalaba qozonilgan oʻyinda oʻtkazdi. Turnir oxirigacha u yana 16 oʻyinda maydonga tushdi.

Odriozola 2017-yil 10-iyun kuni shartnomasini 2022-yilgacha uzaytirdi va 2017-18-yilgi mavsum oldidan kattalar tarkibiga koʻtarilib, tezda birinchi raqamli oʻng qanot himoyachisiga aylandi. U oʻzining ilk professional golini 2018-yilning 15-fevralida Anoeta stadionida UEFA Yevropa ligasi 1/8 finalida Red Bull Zalsburg bilan oʻyinda (2:2) kiritdi.

Real Madrid 
2018-yilning 5-iyulida "Real Madrid" „Real Sociedad“ bilan Odriozola transferi boʻyicha kelishuvga erishdi. Toʻlov 30 million yevroni tashkil etib, 5 million yevro shartli bonuslar boʻlishi xabar qilingandi. Shu yilning oʻzida 22-sentabr kuni "RCD Espanyol"ga qarshi oʻyinda (1:0) toʻliq 90 daqiqa oʻynab, debyutini amalga oshirdi. Odriozola oʻzining ligadagi birinchi golini 2021-yil 21-aprelda „Kadiz“ga qarshi oʻyinda (3:0) urdi.

Bavariya (ijara) 
2019-20-yilning birinchi yarmida madridliklar safida atigi besh marta maydonga tushgach, 2020-yilning yanvarida u mavsumning qolgan qismini oʻtkazish uchun „Bavariya“ga ijaraga berildi. 2020-yil 23-avgustda „Bavariya“ safida 2019-20-yilgi UEFA Chempionlar Ligasida gʻolib chiqdi.

Fiorentina (ijara) 
U 2021-yil 28-avgustda bir mavsumlik ijara shartnomasi asosida „Fiorentina“ tarkibiga qoʻshildi.

Xalqaro maydondagi karyerasi 
Odriozola birinchi bor Albert Celades tomonidan Ispaniya U21 terma jamoasi tarkibiga jalb qilingan va jamoaning 2017-yilgi UEFA Yvropa chempionati finaliga chiqishiga hissa qoʻshgan. U 2017-yilning 6-oktabr kuni 2018-yilgi Jahon chempionati saralash bosqichida Albaniya ustidan 3:0 hisobida gʻalaba qozonilgan bahsda Ispaniya terma jamoasi safida debyut oʻyinini oʻtkazdi; mazkur oʻyinda u toʻliq harakat qilib, Tiago Alkantaraning jamoani mundialga olib chiqqan goliga assistentlik qildi.

Odriozola Rossiyada boʻlib oʻtadigan mundialning final bosqichi uchun terma jamoaning 23 kishilik tarkibiga kiritildi. Mamlakat libosidagi ilk golini 2018-yilning 3-iyunida Vilyarrealda Shveysariya bilan oʻrtoqlik uchrashuvida (1:1) kiritgan.

Karyera statistikasi

Klub

Xalqaro

Sovrinlari 
Real Madrid

 La Liga: 2019-20
 Ispaniya Superkubogi: 2019-20
 FIFA klublar oʻrtasida jahon chempionati: 2018

"Bavariya"

 Bundesliga: 2019-20
 DFB-Pokal: 2019-20
 UEFA Chempionlar Ligasi: 2019-20

Ispaniya U21

 21 yoshgacha boʻlgan oʻsmirlar oʻrtasidagi Yevropa chempionatining ikkinchi oʻrin sohibi: 2017

Manbalar 

Ispaniya futbolchilari
Yashayotgan insonlar
1995-yilda tugʻilganlar